Impotentsus

Impotentsus (ladina impotentia 'võimetus, nõrkus') on valdavalt täiskasvanud meeste suguvõimetus ja täiskasvanud meeste sigitamisvõimetus, või naiste sigimisvõimetus, ka viljatus.

Impotentsuse liigitamine

Impotentsuse mõiste kujunemine  
 13. sajandil Henricus de Segusio ka Hostiensis (1200–1271) oma teoses "Summa aurea" käsitles ka impotensust; 
 17. sajandil klassifitseeris Paolo Zacchia (la Paulus Zacchias Romanus) (1584–1659) paavstide Innocentius X ja Aleksander VII ihuarst ja kohtumeditsiini rajaja impotentsust kui bioloogilist kontseptsiooni peamiselt kahte kategooriasse liigitatuna:

Potentia coeundi tarvis loetles ta, juriidilise külje pealt, ning samuti mehe poolt vaadatuna, vajaminevaiks: suguelundite erektsiooni, sisenemist naise tuppe ja seemnepurset ehk ejakulatsiooni tupe sees.

impotentia coeundi – mehe võimetus suguühet läbi viia ehk suguühtevõimetus
impotentia generandi – sigimisvõimetus ka viljatus, steriilsus (nii meestel kui ka naistel)

Mida rohkem ta impotentsuse kontseptsiooni kirjeldas seda enam lisandusid mitmed allkategooriad, nagu: 
impotentia seminandi – seemnepurske ehk ejakulatsiooni võimetus

Impotentia coeundi luges ta kas 
 loomulikuks ehk kaasasündinuks (ingl k congenital) 
või
õnnetusjuhtumiks ehk omandatuks (ingl k acguired) – kas õnnetusjuhtumi ehk haiguse tõttu, kusjuures mõlemad eelnimetatud mehe suguühtevõimetuse liigid võivad põhjustada kas täielikku ja/või osalist impotentsust. Omandatud impotentsuse jagas ta veel sisemiseks või välimiseks ja alatiseks või ajutiseks.

Paolo Zacchia tegi vahet veel ka 
impotentia absoluta – loetakse neid, kes on võimetud sooritama suguühet kõigi vastassoost indiviididega; 
impotentia relativa – loetakse neid, kes on võimetud sooritama suguühet mõne, aga mitte kõikide vastassoost indiviididega, kusjuures need kategooriad kehtisid tal nii impotentia coeundi kui ka impotentia generandi kohta.

Erektiilsuse füsioloogiline kirjeldus
Sugutis eristatakse kolme erektiilkoest moodustunud osa: 
 paariline sugutikorgaskeha
 sugutikäsnkeha
Sugutikorgaskehas ja sugutikäsnkehas arterite ja veenide vahel on kavernoosne süsteem, mis suguti jäigastumisel (erectio) täitub verega.

Impotentsuse liigitus tänapäeva teaduses 
Impotentsus on "erektiilne häire" (inglise keeles erectile disorder) ka erektsioonihäirete (erectile dysfunction) liik meestel, mida kirjeldatakse kui pikemaajalist (kroonilist, vähemalt 6 kuu ulatuses ja/või suguelu algusest peale, mil pea 70% koitaalsetest (la coitalis) algatustest jääb rahulduseta) suguti (la penis) võimetust piisava jäikpundumise ehk kõvastumise saavutamist tuppe sisenemiseks ja suguakti rahuldavaks läbiviimiseks (seemnepurske vallandamiseni). Erektiilsed häired, mida hinnatakse esinevat kuni 150 miljonil mehel maailmas, võivad tuleneda nii psühholoogistest, neuroloogilistest, hormonaalsetest, arteriaalsetest jpt organismi nii patoloogilistest kui ka normaalsestest füsioloogilistest seisunditest (ka vananemine).

impotentia coeundi – mehe suguühtevõimetus
impotentia concipiendi – naise võimetus rasestuda
impotentia generandi – sigimisvõimetus ka viljatus, steriilsus (nii meestel kui ka naistel)
impotentia organica – elundilistest põhjustest tingitud impotentsus 
impotentia psychogenes – psüühilistest teguritest põhjustatud impotentsus

Impotentia organica
Anatoomilis-füsioloogilistest põhjustest tingitud erektiilsed häired võivad olla põhjustatud mitmete krooniliste haiguste poolt põhjustatud muutustest organismi töös aga ka toitumisest ning elustiilist, nagu 
 Kroonilised südamehaigused
 Diabeet
 Cushingi sündroom
 Epilepsia
 HIV
 Hüperkolesteroleemia
 Hüpertensioon ehk kõrgvererõhktõbi
 Hüpogonadism
 Kopsuödeem
 Müokardi infarkt
 Parkinsoni tõbi 
 Alzheimeri tõbi 
 Polüskleroos
 Peyronie tõbi
 toitumuslik (liigne kehakaal)
 toitumuslik – vitamiinide E-vitamiini, B1-vitamiini, B2-vitamiini ja B12-vitamiini, D-vitamiini  ning C-vitamiini) vaegus,
 neerupuudulikkus (korduvalt dialüüsi läbinud meestest 56%-l esineb impotentsust)
 testosterooni taseme langus ning luteiniseervia hormooni taseme tõus (vt ka ajuripats)
 toksikomaaniad: alkoholism (RHK-10 [Z13.3]), nikotiinisõltuvus, narkomaania, ravimisõltuvus jpt 
 nii mõnegi pikemaajaliselt tarbitava ravimi põhjustatud (beetaadrenoblokaatorid, psühhotroopsed ravimid (sh antidepressandid) 
 kesknärvisüsteemi häired 
 suguelundite piirkonna ning pea- ja seljaaju piirkonna kiiritusravi ja/või kusepõie jpt operatsioonid võivad mõjutada erektiilsust meestel jpm.
Kui on tuvastatud, et erektiilne häire ei ole põhjustatud organismi füsioloogilis-anatoomilistest eripäradest, siis peaks olema meestel võimalik erektsiooni saavutada masturbeerides.

Diagnoos
Diagnoosimisel kasutatakse vestlust patsiendiga, määramaks kindlaks tema detailse seksuaalsete toimingute ajaloo.

Ravi
Vajalikud uuringud: 
vestlus
prooviravi
vajadusel mehe läbivaatus
hormoonuuringud
geeniteraapia
laboritestid üldtervisliku seisundi hindamiseks: glükoosi taluvuse test (ingl k glycose tolerance test (märkus: mujal maailmas 4–6 tundi kestev test, meil ühekordset vere glükoosisisalduse määramist pärast suure koguse glükoosivee joomist), vere suguhormoonide sisalduse analüüsid, 
vanematel kui 45-aastastel meestel ka test eesnäärme kasvaja suhtes 
peenise veresoonte Doppler ultraheli uuring, koos peenise vererõhunäitajate mõõtmisega.

Invasiivsed uuringud ja protseduurid 
peenise arteriograafia
kirurgiliselt paigaldatav peenise implantaat (pöördumatu operatsioon) 
peenise veresoonte kirurgiline korrektsioon (ingl k arterial bypass)

Tablettravi

Erektiilsete häirete korral määratakse arsti poolt mitmeid 5. tüüpi cGMP-fosfodiesteraasi inhibiitorite klassi kuuluvaid retseptiravimeid (toimeaine: sildenafiil) jpt. 
Viagra (sildenafiil (sildenafiiltsitraat). Väljavõte ravimiomaduste kokkuvõttest Eesti Ravimisregistris registreeritud erektsioonihäiretega täiskasvanud meeste ravimile VIAGRA:

Geeniteraapia
Tuleviku tarbeks töötatakse välja geeniteraapiaid täiskasvanud meeste erektiilse düsfunktsionaalsuse raviks: 
NO (lämmastikoksiid, inglise nitric oxide) / cGMP-süsteem
Ioonikanalid ja inglise keeles gap junctions
Oksüdatiivse stressi kontrollmehhanismid
Kasvufaktorid (inglise keeles growth factors)
RhoA/Rho kinaasi süsteem
tüvirakud jpt.

Afrodisiaakum 

Afrodisiaakum on aine, millel on või arvatakse olevat suguiha või ka seksuaalset naudingut või potentsi suurendav toime.

Afrodisiaakumite hulka on arvatud näiteks vanilli, hariliku kakaopuu (Theobroma cacao) viljad, hõlmikpuu (Ginko biloba) lehed, ženšennijuurt, roosilõhnalist kuldjuurt, hariliku sibula sibulat, alraunijuurt, austreid, pullimunandeid, narvaliluud, kanepit, pastinaaki, amüülnitritit ja johimbiini.

Mudelorganismid
Meestel esinevate erektsioonihäirete mudelorganismidena kasutatakse uuringutes nii ahve, koeri, kasse, jäneseid, rotte kui ka hiiri. Tänapäeval on levinumaks biotesti (ingl k bioassay) loomadeks erektsioonihäirete uuringutes siiski närilised.

Impotentsus ja kanooniline õigus

Impotentsuse kontseptsioon on tähtsal kohal erinevates religioonides, seega ei ole impotentsus üksnes meditsiiniline nähtus ja tõendatud meditsiiniline diagnoos ei oma mitte alati tähtsust muude eluliste nähtuste nagu armastus, abielu ning kutsumus ja nende täitumise jpm otsustamisel.
Impotentideks ei saa klassifitseerida eunuhhe, kuna vastavalt religioossetele tõekspidamistele ja elule, neilt spermaproovi masturbeerimise teel (1988 ainuke kõnealune võimalus, kohati) võtta, selleks, et kindlaks teha, kas nende munandid on võimelised seemnerakke komplekteerima ja väljastama.

Muu
Ajutisi erektiilseid häireid tuleb ette enamikul meestest ning neid ei loeta erektsioonihäireteks, eelkõige nende ajutise loomu tõttu.

Vaata ka 
Androloogia
Eunuhh
Keemiline kastreerimine
Potentne
Priaprism
Prostatektoomia
Seksuaalsus
Suguti
Neurotrasmitter
Suguühe
Uroloogia
Vasektoomia

Viited

Kirjandus
Pedro de Ledesma, Tractatus de magno matrimonii sacramento: super doctrinam Angelici Doctoris in aliquibus quaestionibus additionum ad Tertiam partem / authore Fratre Petro de Ledesma.., Salmanticae : apud Ioannem & Andream Renaut fratres, 1592, Google'i raamatu veebiversioon (vaadatud 02.07.2013) 
Paolo Zacchia (la Paulus Zacchias Romanus) Quaestiones medico-legales: opus, jurisperitis apprimè Google'i raamatu veebiversioon (vaadatud 02.07.2013)
Paolo Zacchia, Lanfranco Zacchia, Romani, Quaestionum Medico-legalium: Tomus Primus [-tertius], Volume 1 (Latin Edition) Google'i raamatu veebiversioon (vaadatud 02.07.2013)
Chérubin Mayr, Franciscani Recollecti trismegatus Juris Pontificius, Jus Canonicum Universum Tomus III. Continens Quartum et Quintum Librum, Deretalium, et Quarti Appendicem,Google'i raamatu veebiversioon (vaadatud 2.07.2013)

Lisalugemist 
 Urotext-Luts. [http://books.google.ee/books?id=6zjtA37qDsMC&pg=PA683&dq=impotentia+generandi&hl=en&sa=X&ei=FG3QUdXRDIfmtQan64FI&ved=0CCoQ6AEwADgK#v=onepage&q=impotentia%20generandi&f=false Urology], R. A. S. Hemat, Urotext, ASIN: B004LX0EI0, 2011, Google'i raamat (vaadatud 27.06.2013) (inglise keeles)] 
 Kevin T. McVary. [http://books.google.ee/books?id=ig_5S-0fIZoC&printsec=frontcover&dq=clinical+conditions+associated+with+impotence&hl=et&sa=X&ei=Fe7LUeKFL4jktQajw4DYAQ&ved=0CC0Q6AEwAA#v=onepage&q=clinical%20conditions%20associated%20with%20impotence&f=false Contemporary Treatment of Erectile Dysfunction: A Clinical Guide], Springer Science, 2011, ISBN 978-1-60327-535-4, Google'i raamat (vaadatud 27.06.2013) (inglise keeles)]''

Androloogia
Seksuoloogia